**НАЈЧЕШЋА ПИТАЊА И ОДГОВОРИ**

1. Да ли износ тражених бесповратних средстава може да буде и већи од 50% нето вредности опреме?

**Износ тражених средстава** не сме да буде већи до 50% нето вредности опреме.

1. Да ли износ тражених средстава може бити мањи од 2.000.000,00 динара?

**Износ тражених средстава** не сме бити мањи од износа бесповратних средстава који се одобрава по Конкурсу - минимално 2.000.000,00 динара.

1. Да ли износ тражених средстава може да буде већи од 10.000.000,00 динара, односно 12.000.000,00 динара?

**Износ тражених средстава** не сме бити већи од износа бесповратних средстава који се одобрава по Конкурсу - 10.000.000,00 динара за Компоненту 1 / 12.000.000,00 динара за Компоненту 2.

1. Који је минимални износ нето вредности опреме?

**Износ нето вредности опреме** не сме бити мањи од двоструке вредности бесповратних средстава - 4.000.000,00 динара.

1. Може ли износ на профактури/понуди која се доставља уз Пријаву да буде другачији од износа исказаног у Пријави као нето вредност опреме?

**Износ нето вредности опреме** на профактури мора бити идентичан износу у Обрасцу пријаве.

1. Да ли се може приложити **више профактура**?

Може се приложити више профактура, при чему се мора радити о опреми на начин дефинисан у Конкурсу. Уколико се прилаже више профактура, њихов збир мора бити идентичан износу у Обрасцу пријаве;

1. Који износ се уноси у Образац пријаве као нето вредност опреме, уколико су на профактури посебно исказане ставке попут транспорта, обуке и сличних **зависних трошкова?**

Уколико су на профактури посебно исказане ставке попут транспорта, обуке и сличних **зависних трошкова**, у Образац пријаве уноси се само износ вредности машине (НЕТО);

1. Које предуслове мора да испуни производна локација у месту реализације инвестиционог пројекта?

У **месту реализације инвестиционог пројекта** наведеног у Обрасцу пријаве, којим се сматра производна локација на којој ће машина која је предмет Конкурса бити пуштена у рад, морају да постоје **услови за обављање производне делатности, односно слободан производни простор** и на тој локацији мора постојати **регистрована делатност подносиоца пријаве** (Агенција за привредне регистре или Пореска управа.

1. Уколико у Обрасцу пријаве не попуњавамо неке редове, да ли је потребно да их избришемо?

**Образац пријаве** не сме да се мења - уколико се у нека поља не уписују подаци, она се остављају празна, односно не бришу се.

1. Од обавезне документације - на које уверење или потврду се најдуже чека?

За потврде из **Основног суда** и **МУП**-а потребно је највише времена. Одмах по објављивању Конкурса поднесите захтеве за документацију из ове две институције.

1. За неку документацију наведено је да прихватате доказ и из Привредног суда и из АПР-а. Код које институције се документација може брже добити\*

За документацију која се може прибавити и из **АПР-а и из Привредног суда** - брже се добија из АПР-а;

1. Прихвата ли се уверење о плаћеним порезима и доприносима добијемо преко Портала Пореске управе?

Прихвата се документација о плаћеним порезима и доприносима (ПУРС) добијена преко **Портала Е-порези**.

1. Да ли је неопходно да Подносиоци пријава за Компоненту 2 имају **Писмо препоруке**?

Подносиоци пријава за Компоненту 2 морају да имају **писмо препоруке** мултинационалне компаније или добављача мултинационалне компаније, на прописаном обрасцу, као и Изјаву о статусу активног добављача (у случају да Писмо препоруке Подносиоцу пријаве издаје добављач МНК, а не директно МНК).